บาทเปิด31.37/39ทรงตัวรอปัจจัยใหม่
ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ระดับ 31.37/39 ทรงตัว รอปัจจัยใหม่
31 ส.ค. 2555

ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ระดับ 31.37/39 ทรงตัว รอปัจจัยใหม่
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.37/39 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ เนื่องจากยังไม่มีปัจจัยใหม่ที่ส่งผลต่อตลาด
"เงินบาทเปิดตลาดทรงตัว ตลาดรอเรื่องการประชุมเฟดคืนนี้และ week หน้ามีผลประชุม ECB" นักบริหารเงิน กล่าว
นักลงทุนรอดูการประชุมประจำปีของธนาคารกลางสหรัฐ(เฟด) คืนนี้ซึ่งจัดขึ้นที่เมืองแจ็คสันโฮล รัฐไวโอมิง โดยนายเบน เบอร์นันเก้ ประธานเฟดจะแสดงสุนทรพจน์ต่อที่ประชุม และผลประชุมของธนาคารกลางสหภาพยุโรป(ECB) ในสัปดาห์หน้า
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 78.52/56 เยน/ดอลลาร์ ปรับตัวอ่อนค่าจากระดับ 78.63/64 เยน/ดอลลาร์ ส่วนเงินยูโรอยู่ที่ระดับ 1.2514/2518 ดอลลาร์/ยูโร ปรับตัวอ่อนค่าจากระดับ 1.2539/2540 ดอลลาร์/ยูโร
นักบริหารเงิน มองทิศทางค่าเงินบาทในวันนี้น่าจะแกว่งอยู่ในกรอบแคบระหว่าง 31.30-31.45 บาท/ดอลลาร์